تورکیه-نین خاریجی ایشلر ناظیری مولود چاووش اوغلو، سعودیه ژورنالیست جمال قاشیقچی سوروشدورماسیندا  الده ائدیله‌جک دلیل‌لری اولوسلار آراسی توپلوما ایله پایلاشاجاق لارینی سویله دی.
مولود چاووش اوغلو آلبانیایا رئاللاشدیردیغی رسمی سفر چرچیوه‌سینده بو اؤلکه‌نین خاریجی ایشلر ناظیری دیتمیر بوشاتی ایله بیر آرایا گلیب. داها سونرا ایکی همکار بیرگه مطبوعات کنفرانسی تشکیل ائدیب.
مولود چاووش اوغلو، ژورنالیست‌لره آچیقلاماسیندا: تورکیه، جمال قاشیقچی شدوروماسی ایله باغلی الده ائدیله‌جک کونکرت نتیجه نی بوتون دئتال‌لاری ایله آچیقلایا‌جاق.
تورکیه-‌نین، امریکانین خاریجی ایشلر ناظیری مایک پمپئو و یا باشقا بیر امریکالی یئتکی لیگه هر هانسی بیر سس قئیدی وئردیگینه دایر خبر دوغرو دئییل"-دئیه چاووش اوغلو وورغولاییب.
قئید ائدک کی، سعودیه اصلاحاتچی‌لارین اهمیت‌لی پلاتفورمو حساب ائدیلن الوطن قزئتینه گوج‌لو دستک وئرن و عینی زاماندا واشینگتن پست قزئتینده یازیلار یازان جمال قاشیقچی 2 اوکتبردا سعودیه عربیستانی‌نین ایستانبول باش کونسول‌لوغونا داخیل اولدوق‌دان سونرا یوخا چیخیب. او ایتکین دوشدوک‌دن سونرا تورکیه و سعودیه عربیستان-لی صلاحیتلی لردن ایشتیراکی ایله یارادیلان اورتاق ایش قروپو 15-16 اوکتبر تاریخینده کونسوللوق و 17 اوکتبردا ایسه کونسولون یاشادیغی مکاندا اطراف‌لی آراشدیرما آپاریلیب.
